Paterna estrena el primer punt de recàrrega elèctrica públic i gratuït al Parc Tecnològic
19/11/2018

# Paterna estrena el primer punt de recàrrega elèctrica públic i gratuït al Parc Tecnològic

[![Paterna estrena el primer punt de recàrrega elèctrica públic i gratuït al Parc Tecnològic](/images/noticias/2018/11/punto-recarga-gr.jpg)](/images/noticias/2018/11/punto-recarga-gr.jpg)

19.11.2018

L'estació compta amb dos punts de recàrrega semi ràpida on la gent podrà recarregar el seu vehicle de manera gratuïta

L'alcalde Paterna, Juan Antonio Sagredo, ha participat aquest matí en la inauguració del primer Punt de Recàrrega Elèctrica localitzat enfront de l'Edifici Central de l'Entitat de Conservació València Parc Tecnològic, al carrer Leonardo da Vinci.

Es tracta d'una estació que compta amb dos punts de recàrrega semi ràpids i en la qual els ciutadans i ciutadanes podran recarregar el seu vehicle de manera gratuïta.

_“Amb aquest punt de recarrega públic, el primer que s'instal·la en un parc empresarial de la Comunitat Valenciana, Paterna es posa al capdavant de la transició energètica amb la seua aposta per les energies renovables”,_ ha assenyalat el Sagredo, al mateix temps que ha destacat l'important paper que juguen les administracions públiques en aquest procés. 

A més, el primer edil ha avançat que per a afavorir la instal·lació d'aquest punt d'energia _“l'Ajuntament va a assumir el cost del subministrament elèctric”_ i en aquest sentit, ha indicat que _“Paterna torna a ser referent del present”._

El punt de recàrrega és un projecte pilot de la companyia OVANS, primera enginyeria especialitzada en l'àmbit de la mobilitat sostenible situada en el propi Parc Tecnològic i està finançada al 50% per les ajudes de l'Institut Valencià de Competitivitat Empresarial IVACE i les subvencions que l'Ajuntament ofereix als parcs empresarials de Paterna a través de convenis amb les associacions empresarials.